Јединице Ајнзацгрупа биле су успостављене још пре аншлуса Аустрије и разбијањем Чехословачке. После инвазије на Пољску ове јединице су имале задатак да тероришу становништво, да ликвидирају непожељне и пре свега Јевреје, пољску интелигенцију и свештенство. У мају 1941. настале су јединице за подручје Совјетског Савеза за настајућу операцију Барбароса. Јединице у броју од 1.000 - 3.000 чланова делиле су се у Ајнзацкоманде или Зондеркоманде чије су вође били припадници СС јединица и разне врста припадника полиције. Ајнзатцгрупе су у почетку претежно убијале Јевреје док су касније, крајем лета 1941. године убијале без обзира да ли су мушкарци, жене или деца.